Aiškinamasis raštas

	1.
	Parengto projekto tikslai ir uždaviniai, laukiami rezultatai
	Šiuo sprendimo projektu siūloma patvirtinti Piniginės socialinės paramos nepasiturintiems Šalčininkų rajono savivaldybės gyventojams teikimo tvarkos aprašą. Atsižvelgiant į tai, kad patvirtintas Lietuvos Respublikos piniginės socialinės paramos nepasiturintiems gyventojams įstatymo Nr. IX-1675 2, 4, 7, 8, 10, 14, 15, 16, 17, 18, 19, 23, 25, 26 straipsnių ir priedo pakeitimo įstatymas, kurio tikslas – didinti piniginės socialinės paramos nepasiturintiems gyventojams prieinamumą ir adekvatumą, paskatas integruotis į darbo rinką, Piniginės socialinės paramos nepasiturintiems Šalčininkų rajono savivaldybės gyventojams teikimo tvarkos aprašo (toliau – Tvarkos aprašas) projekto viena iš uždavinių yra – siekti, kad piniginei socialinei paramai skirtos lėšos būtų efektyviau naudojamos, o socialinė parama būtų teikiama tiems, kam iš tiesų jos reikia, puoselėti paskatas dirbti, mažinti ilgalaikę priklausomybę nuo piniginės socialinės paramos sistemos, taikyti efektyvias priemones užkertant kelią piktnaudžiavimams parama. Tvarkos aprašo projektas numato daug pakeitimų, skiriant tikslines pašalpas gyventojams. Siekiama, kad skiriamos pašalpos gyventojams padėtų realiai išspręsti susidariusią sunkią materialinę situaciją, o taip pat siekiama užtikrinti pašalpos skyrimą tik tiems gyventojams, kuriems tikrai jos reikia bei sumažinti savivaldybės biudžeto lėšų išlaidas. Taip pat siūloma gyventojams, kurie serga sunkiomis ligomis, įrašytoms į Lietuvos Respublikos sveikatos apsaugos ministro įsakymu patvirtintus Sunkių ligų sąrašą, skiriant tikslinę pašalpą, skirti didesnį bazinės išmokos dydį tiems asmenims, kuriems nėra nustatytas individualios pagalbos teikimo poreikis.


	


	2.
	Išsamus faktinis ir teisinis pagrindas, siūlomos teisinio reguliavimo nuostatos
	Teisinio reguliavimo tikslas- įgyvendinti Lietuvos Respublikos piniginės socialinės paramos nepasiturintiems gyventojams įstatymo nuostatas.

	3.
	Numatomo teisinio reguliavimo poveikio vertinimo rezultatai, jei sprendimu numatoma reglamentuoti iki tol nereglamentuotus santykius arba iš esmės keičiamas teisinis reguliavimas
	Šalčininkų rajono savivaldybės tarybos sprendimo „Dėl piniginės socialinės paramos nepasiturintiems Šalčininkų rajono savivaldybės gyventojams teikimo tvarkos aprašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 30 punktu bei Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi.  Numatomo teisinio reguliavimo neigiamų pasekmių nėra.

	4.
	Lėšų poreikis ir šaltiniai
	Sprendimui įgyvendinti iki 2026 metų pabaigos savivaldybės biudžete yra numatyta 1943 tūkst. Eurų.

	5.
	Ar projektas vertintinas antikorupciniu požiūriu (jei taip, pridedama antikorupcinio vertinimo išvada)
	Taip

	6.
	Kiti sprendimui priimti reikalingi pagrindimai, skaičiavimai ar paaiškinimai, ir sprendimo projekto lyginamasis variantas, jeigu teikiamas sprendimo pakeitimo projektas
	Kiti pagrindimai ir paaiškinimai nėra reikalingi.

